CELEX: 32020R0205
Language: lt
Date: 2020-02-14 00:00:00
Title: Komisijos Reglamentas (ES) 2020/205 2020 m. vasario 14 d. kuriuo dėl salmonelių roplių mėsoje iš dalies keičiamas Reglamentas (EB) Nr. 2073/2005 (Tekstas svarbus EEE)

17.2.2020   
               
               
                  LT
               
               
                  Europos Sąjungos oficialusis leidinys
               
               
                  L 43/63
               
            
         KOMISIJOS REGLAMENTAS (ES) 2020/205
         2020 m. vasario 14 d.
         kuriuo dėl salmonelių roplių mėsoje iš dalies keičiamas Reglamentas (EB) Nr. 2073/2005
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (1), ypač į jo 4 straipsnio 4 dalį,
         kadangi:
         
                     (1)
                  
                  
                     Komisijos reglamente (EB) Nr. 2073/2005 (2) nustatyti tam tikrų mikroorganizmų mikrobiologiniai kriterijai ir įgyvendinimo taisyklės, kurių, vykdydami Reglamento (EB) Nr. 852/2004 4 straipsnyje nurodytus bendruosius ir specialiuosius higienos reikalavimus, turi laikytis maisto tvarkymo subjektai;
                  
               
                     (2)
                  
                  
                     visų pirma, Reglamente (EB) Nr. 2073/2005 nustatyti maisto saugos kriterijai, kuriais apibrėžiamas maisto produkto arba maisto produktų partijos priimtinumas ir kurie taikomi rinkai pateiktiems produktams. Tame reglamente nėra nustatyta roplių mėsos maisto saugos kriterijų;
                  
               
                     (3)
                  
                  
                     Europos maisto saugos tarnybos (EFSA) ir Europos ligų prevencijos ir kontrolės centro paskelbtoje „2016 m. Europos Sąjungos zoonozių, zoonozių sukėlėjų ir per maistą plintančių ligų protrūkių tendencijų ir šaltinių ataskaitoje“ (anglų k. - European Union summary report on trends and sources of zoonoses, zoonotic agents and food-borne outbreaks in 2016) (3) teigiama, kad žmonių salmoneliozė yra antra pagal dažnumą per maistą plintančių ligų Sąjungoje, susirgimų kuria kasmet registruojama apie 95 000 atvejų;
                  
               
                     (4)
                  
                  
                     2007 m. EFSA priėmė mokslinę nuomonę dėl pavojaus visuomenės sveikatai, susijusio su žmonių vartojama roplių mėsa (4), pagal kurią ropliai yra gerai žinomi salmonelių rūšių bakterijų šaltiniai. Mokslinėje nuomonėje apžvelgiama ūkininkavimo praktika ir atkreipiamas dėmesys į dokumentais pagrįstą didelį šių mikrobų kiekį gyvų krokodilų, kurie yra jų pernešėjai, žarnynuose ir tokį patį didelį jų šviežios ir užšaldytos mėsos užkrėstumą. Mokslinėje nuomonėje daroma išvada, kad salmonelės laikomos pavojingiausia bakterija, kuri gali pasitaikyti roplių mėsoje ir kuri kelia didelį pavojų visuomenės sveikatai;
                  
               
                     (5)
                  
                  
                     roplių mėsos gamyba Sąjungoje yra ribota, bet, remiantis Eurostato informacinės duomenų bazės duomenimis, susijusiais su išsamia tarptautinės prekybos prekėmis statistika („Comext“) (5), šviežios, atšaldytos arba užšaldytos roplių mėsos ir valgomųjų subproduktų importas iš trečiųjų šalių per pastaruosius dešimt metų didėjo – 2007–2017 m. importuotas kiekis padidėjo daugiau kaip 50 %, o vidutinis metinis importas Sąjungoje sudarė beveik 100 tonų;
                  
               
                     (6)
                  
                  
                     atsižvelgiant į galimą didelį pavojų sveikatai, kurį kelia galimas salmonelių paplitimas roplių mėsoje, Reglamente (EB) Nr. 2073/2005 turėtų būti nustatytas maisto saugos kriterijus, taikomas roplių mėsai. Pagal šį maisto saugos kriterijų maisto tvarkymo subjektai turėtų būti įpareigoti imtis priemonių ankstesniais roplių mėsos gamybos etapais ir taip prisidėti mažinant visų visuomenės sveikatai pavojingų serotipų salmonelių paplitimą;
                  
               
                     (7)
                  
                  
                     tarptautinis standartas EN/ISO 6579–1 yra horizontalus Salmonella spp. aptikimo maisto produktuose ir pašaruose metodas. Be to, Reglamento (EB) Nr. 2073/2005 I priede nustatyta, kad šis standartas yra pamatinis su salmonelėmis susijusiems kriterijams taikomas metodas. Todėl jis turėtų būti nustatytas kaip analitinis pamatinis metodas roplių mėsos atitikčiai maisto saugos kriterijui dėl Salmonella patikrinti;
                  
               
                     (8)
                  
                  
                     todėl Reglamentas (EB) Nr. 2073/2005 turėtų būti atitinkamai iš dalies pakeistas;
                  
               
                     (9)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (EB) Nr. 2073/2005 iš dalies keičiamas taip:
            
                        1)
                     
                     
                        2 straipsnis papildomas tokiu q punktu:
                        
                                    „q)
                                 
                                 
                                    „roplių mėsa“ – roplių mėsa, kaip nustatyta Komisijos deleguotojo reglamento (ES) 2019/625 (*1) 2 straipsnio 16 punkte;
                                 
                              
                           (*1)  2019 m. kovo 4 d. Komisijos deleguotasis reglamentas (ES) 2019/625, kuriuo Europos Parlamento ir Tarybos reglamentas (ES) 2017/625 papildomas reikalavimais dėl tam tikrų žmonėms vartoti skirtų gyvūnų ir prekių siuntų įvežimo į Sąjungą (OL L 131, 2019 5 17, p. 18).“"
                        
                     
                  
                        2)
                     
                     
                        I priedas iš dalies keičiamas pagal šio reglamento priedo nuostatas.
                     
                  
         
            2 straipsnis
         
         
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 14 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 139, 2004 4 30, p. 1.
         
            (2)  2005 m. lapkričio 15 d. Komisijos reglamentas (EB) Nr. 2073/2005 dėl maisto produktų mikrobiologinių kriterijų (OL L 338, 2005 12 22, p. 1).
         
            (3)  EFSA Journal 2017; 15(12):5077.
         
            (4)  EFSA Journal (2007) 578, 1–55.
         
            (5)  Kombinuotosios nomenklatūros kodai 0208 50 00 ir 0210 93 00, kaip nurodyta Komisijos įgyvendinimo reglamente (ES) 2017/1925, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 282, 2017 10 31, p. 1).
      
      
         
            PRIEDAS
            Reglamento (EB) Nr. 2073/2005 I priedas iš dalies keičiamas taip:
            
                        1)
                     
                     
                        1 skyrius papildomas tokia 1.30 eilute:
                        
                                    Maisto kategorija
                                 
                                 
                                    Mikroorganizmai ir (ar) jų toksinai, metabolitai
                                 
                                 
                                    Mėginių ėmimo planas
                                 
                                 
                                    Ribos
                                 
                                 
                                    Analizės pamatinis metodas
                                 
                                 
                                    Kriterijaus taikymo etapas
                                 
                              
                                    n
                                 
                                 
                                    c
                                 
                                 
                                    m
                                 
                                 
                                    M
                                 
                              
                                    „1.30 Roplių mėsa
                                 
                                 
                                    
                                       Salmonelės
                                    
                                 
                                 
                                    5
                                 
                                 
                                    0
                                 
                                 
                                    Neaptikta 25 g
                                 
                                 
                                    EN ISO 6579–1
                                 
                                 
                                    Produktai, pateikti į rinką jų tinkamumo vartoti laikotarpiu“
                                 
                              
                  
                        2)
                     
                     
                        2 išnaša 1 skyriuje pakeičiama taip:
                        
                                    „2.
                                 
                                 
                                    1.1–1.24, 1.27a, 1.28–1.30 punktuose m = M.“